
Szám: 01-534/17/2006.
Tárgy: Luxusadó alkalmazásáról 


 szóló önkormányzati rendelet.
Egyeztetve a Fővárosi Közgyűlés bizottságaival.
Tisztelt Közgyűlés!

Az Országgyűlés 2005. november 7-ei ülésnapján elfogadta a luxusadóról szóló 2005. évi CXXI. tv-t (továbbiakban: La. tv.). A szabályozás célja – a vagyonarányos közteherviselés iránti igény jegyében – az volt, hogy az átlagos életvitelű állampolgárokhoz képest lényegesen jobb körülmények között élők vagyoni helyzetüknek megfelelően, azaz fokozottan járuljanak hozzá a közterhekhez. A különlegesen jó életkörülmények között élők vagyoni helyzete főként a tulajdonukban, illetve használatukban lévő lakásingatlanokban testesül meg a luxusadó – szabályozási céljához igazodóan – e nagy értékű lakóingatlanokkal rendelkezni jogosult magánszemélyeket (tulajdonos, vagy az ingatlan-nyilvántartásba bejegyzett vagyoni értékű jog jogosultja) terheli. A luxusadó értékalapon működő ingatlanadó, amely a 100 millió forintot meghaladó számított értékű ingatlanokra vonatkozik. A luxusadó alapértéke a lakóingatlanra irányadó települési vagy településrészi átlagérték és az adóköteles hasznos alapterület szorzata, amelyet La. tv. 2. számú mellékletében meghatározott korrekciós tényezők módosítanak. Ezek együttes szorzata adja meg a számított értéket. Az adó mértéke a lakóingatlan számított értékének 100 millió forint feletti része után 0,5 %. Az adót az adóhatóság határozattal (kivetéssel) állapítja meg az adózó bevallása alapján. Bevallást első ízben 2006. április 30-ig kell benyújtani. (Az önadózás szabályai szerint az adóhatóság előzetesen senkit nem szólíthat fel bevallás benyújtására!)

Az La. tv. 5. § (1) bekezdése és a 11. § (1) bekezdése alapján – figyelemmel a 13. § (1) bekezdésére – a Fővárosi Közgyűlés rendeletet alkot a fővárosban alkalmazandó átlagértékek és értékövezetek tekintetében. A rendeletalkotás kötelező, mulasztás esetén az La. tv. 1. számú mellékletében foglalt, a település besorolásának és a lakóingatlan fajtájának megfelelő értékhatár középértékét kell települési átlagértéknek tekinteni. Az önkormányzati rendeletalkotás – a luxusadó természetéből adódóan – nem terjedhet ki kedvezményekre. 
A rendelet 2006. és 2007. adóévekre vonatkozik – a 2005. évi értékviszonyokra figyelemmel.

A megalapozott önkormányzati rendeletalkotás érdekében megkerestem a fővárosi kerületek jegyzőit és beszereztem a települési átlagértékek meghatározásához a fővárosi illetékhivatal adatait a visszterhes vagyonátruházásokról, és a GKI szakvéleményét:

· a megkeresésre válaszoló kerületi jegyzők véleménye abban összegezhető, hogy a luxusadó megállapítását közvetlenül segítő nyilvántartással nem rendelkeznek és a La. tv. végrehajtásához felajánlották segítségüket, közreműködésüket (pl: építési hatósági adatok, adó- és értékbizonyítványok adatai, stb.) A jegyzők összesen 9 értékövezet kialakítására tettek javaslatot.
(A kerületi jegyzők válaszainak kimutatását az I. sz. melléklet tartalmazza.)

· Az illetékhivatal elkészítette az elmúlt három év visszterhes vagyonátruházási szereződéseiből megállapítható forgalmi értékek statisztikáját – kerületi bontásban. 

· A GKI szakvéleménye szerint indokolt és szükséges értékövezetek kialakítása, mert Budapest egyes részein jelentősen eltérő értékviszonyok alakultak ki, tehát az önkormányzat lakóingatlan-fajtánkét állapítja meg az értékövezeteket, ami egyben a településrész átlagértéke. Ingatlan-értékövezet fogalma alatt azokat a típus  lakóingatlanokat (a mai magyar lakásállomány átlagos paraméterű elemei – La. tv. 2. sz. melléklet) értjük, melyet fajlagos forgalmi értéke (azaz az egy négyzetméterre vetített forgalmi értéke) megközelítően azonos. Az ingatlan-értékövezetekbe való besorolás – az illetékhivatal mintegy 35 ezer visszterhes jogügylet adatát feldolgozva – közterületek és irányítószámának alapján a La. tv. 1. számú mellékletében írt értékhatárok között – 15 értékövezet került kialakításra:
	
	Átlagos négyzetméterár, ezer forintban
	

	Értékövezet
	Többlakásos épület
	Egylakásos épület
	Üdülő

	
	
	
	

	1
	130
	150
	100

	2
	150
	180
	110

	3
	180
	210
	130

	4
	210
	240
	150

	5
	240
	270
	180

	6
	270
	300
	210

	7
	300
	350
	240

	8
	350
	400
	270

	9
	400
	450
	300

	10
	450
	500
	350

	11
	500
	550
	400

	12
	550
	600
	450

	13
	600
	650
	500

	14
	650
	700
	550

	15
	700
	800
	600


Az egyes ingatlanfajták forgalmi értékhatárai

(ezer forint /négyzetméterben)

	Kerület
	Egylakásos épület
	Többlakásos épület
	Üdülő

	
	alsó
	felső
	alsó
	felső
	alsó
	felső

	I.
	350
	800
	300
	700
	100
	700

	II.
	350
	700
	300
	700
	100
	700

	III.
	300
	600
	175
	400
	100
	700

	IV.
	200
	300
	150
	250
	100
	700

	V.
	250
	500
	250
	500
	100
	700

	VI.
	250
	500
	250
	500
	100
	700

	VII.
	200
	300
	200
	300
	100
	700

	VIII.
	200
	250
	150
	320
	100
	700

	IX.
	200
	300
	170
	350
	100
	700

	X.
	200
	300
	150
	225
	100
	700

	XI.
	300
	600
	170
	400
	100
	700

	XII.
	350
	700
	200
	500
	100
	700

	XIII.
	200
	300
	150
	500
	100
	700

	XIV.
	250
	400
	175
	350
	100
	700

	XV.
	200
	280
	130
	250
	100
	700

	XVI.
	250
	300
	200
	280
	100
	700

	XVII.
	210
	270
	180
	225
	100
	700

	XVIII.
	200
	230
	150
	220
	100
	700

	XIX.
	200
	240
	150
	220
	100
	700

	XX.
	200
	280
	130
	250
	100
	700

	XXI.
	200
	250
	130
	180
	100
	700

	XXII.
	200
	280
	170
	220
	100
	700

	XXIII.
	200
	260
	170
	250
	100
	700


Forrás: a 2005. évi CXXI. Törvény 1. melléklete

Az értékövezetek kerületi határokra tekintet nélkül egy-egy településrészre vonatkoznak, azaz egy kerületen belül többször is előfordulhatnak, vagy egy-egy értékövezet az adott kerületben, egyáltalán nem található. Az egylakásos, a többlakásos házakban lévő lakóingatlanok, illetve az üdülők esetében különböző és az értékövezeti rendszer érvényes, a további megkülönböztetés lehetőséget a La. tv. 2. számú melléletében írtak teszik lehetővé és ezt az adóhatóság az adókivetés alkalmával realizálja. A La. tv. szelleméhez igazodóan az üdülők az azonos közterület és irányítószám – körzetben, az egylakásos épületben lévő lakóingatlanok ingatlan-értékövezeti besorolásánál alacsonyabb sorszámú ingatlan – értékövezetbe nyernek besorolást.
A törvény előkészítése során – konkrét adatok hiányában – az illetékezés alá kerülő ingatlanok száma alapján országosan mintegy 10 ezer lakás és 1 ezer üdülőépület lehet, amelynek értéke meghaladja a 100 millió forintot. Az összes lakás és üdülő átlagos értéke kb. 120 milliárd forint. Ennek megfelelően éves szinten kb. 1 milliárd forint adóbevétel realizálható.
Budapesten sincs erre vonatkozó egységes adathalmaz, azt ismerjük, hogy a fővárosban mintegy 960 ezer lakás, lakóépület található, az üdülők száma nem ismert. A szakértői vélemény adatai is nagyrészt becslésen alapulnak (pl.: az illetékezés adataiból megállapítható a forgalmi érték egy adott ingatlant egészeként kezeli (telek + lakóépület + egyéb építmények + növényzet stb.) a luxusadónál a számított érték jöhet szóba (pl.: a telekből csak az épület által elfoglalt rész). A várható adózók számát és az adóbevételt – felelősséggel – jelenleg megbecsülni sem lehet. 

A bevallások feldolgozása után (2006. május – június) tárhatók fel (becsülhetőek), hogy elfogadható számban jelentkeztek-e be (nyújtottak be adóbevallást) a potenciális adóalanyok és kívánnak-e luxusadót fizetni.
Az adóbevétel tehát jelenleg nem becsülhető, miként az adó bevezetésének költségei sem.

Természetesen lehetséges más meghatározás is, de törekedni kell a jogbiztonság alkotmányos alapelveinek érvényesítésére.
Döntési javaslat

A Fővárosi Közgyűlés megalkotja ……./2006 (III.…) számú önkormányzati rendeletét a luxusadó alkalmazásáról.
A rendeletalkotáshoz minősített szavazattöbbség szükséges.

Budapest, 2006. február „           ”.


Dr. Tiba Zsolt

